ดัชนีหุ้น29ส.ค.ปิดลบ 13 จุด
หุ้น29ส.ค.ปิดตลาดที่ระดับ  1,220.16 จุด ลดลง 13 จุด มูลค่าการซื้อขาย 33,046 ล้านบาท
29 ส.ค. 2555

หุ้น29ส.ค.ปิดตลาดที่ระดับ  1,220.16 จุด ลดลง 13 จุด มูลค่าการซื้อขาย 33,046 ล้านบาท




ตลาดหุ้นวันที่ 29 ส.ค. ดัชนีหุ้นเปิดการซื้อขายภาคบ่ายปรับตัวลดลงแรง ผลจากแรงขายในหุ้นกลุ่มขนาดใหญ่ทุกกลุ่มไม่ว่าพลังงาน สื่อสาร และธนาคารพาณิชย์ ท้ายตลาดมาปิดตลาดที่ระดับ  1,220.16 จุด ลดลง 13 จุด หรือ 1.05% มูลค่าการซื้อขาย 33,046 ล้านบาท
นายปริญทร์ กิจจาทรพิทักษ์ ผู้อำนวยการอาวุโส ฝ่ายวิเคราะห์หลักทรัพย์  บล.เคทีบี(ประเทศไทย) กล่าวว่า สาเหตุที่หุ้นปรับตัวลดลงแรงในการซื้อขายรอบบ่ายเป็นผลมาจากเก็งกำไรล่วงหน้ากรณีการแถลงของประธานธนาคารกลางสหรัฐ(เฟด) ที่จะมีขึ้นในช่วงปลายสัปดาห์นี้ ตรงกับเวลาประเทศไทยในช่วงคืนวันศุกร์ที่ 31 ส.ค. นี้ โดยนักลงทุนคาดการณ์ว่าคงจะไม่มีมาตรการQE3 เช่นเดียวกับมุมมองของฝ่ายวิจัยบล.เคทีบี เพราะเห็นว่าเศรษฐกิจของสหรัฐไม่ได้ตกต่ำจนจำเป็นต้องออกมาตรการดังกล่าวมากระตุ้น
สำหรับตลาดหุ้นในระยะนี้ยังไม่มีปัจจัยใหม่จะเข้ามากระตุ้นการลงทุน นอกจากจะติดตามถ้อยแถลงของประธานธนาคารกลางสหรัฐ  โดยมองว่าดัชนีจะมีความผันผวนสูง มองแนวรับที่ระดับ 1,215 จุดและแนวต้านที่ 1,237-1,240 จุด 
5 อันดับแรกของหุ้นที่มีการซื้อขายสูงสุด
1.INTUCH ปิดที่ 65 บาท ลดลง 1 บาท หรือ 1.52% มูลค่าการซื้อขาย 1,499 ล้านบาท 2.ADVANC ปิดที่ 208 บาท ลดลง 5 บาท หรือ 2.35% มูลค่าการซื้อขาย 1,209 ล้านบาท 3.SUSปิดที่ 43 บาท เพิ่มขึ้น 9.50 บาท หรือ 28.36% มูลค่าการซื้อขาย 908 ล้านบาท 4.BBL ปิดที่ 190.50 บาท ลดลง 4 บาท หรือ 2.06% มูลค่าการซื้อขาย 851 ล้านบาท 5.CPF ปิดที่ 31.75 บาท ลดลง 0.25 บาท หรือ 0.78% มูลค่าการซื้อขาย 722 ล้านบาท